# COVID-19

## AJUTS I SUBVENCIONS

### Informació per als beneficiaris:

Per tal d’informar tots els beneficiaris d’ajuts dels efectes de la normativa sorgida arrel de la covid-19 sobre els terminis d’execució dels projectes, el dia 25 de maig de 2020 a la pàgina web d’ACCIÓ es va informar [el següent](https://www.accio.gencat.cat/ca/accio/premsa-comunicacio/cercador-premsa-actualitat/article/20200527-aixecament-suspensio):

***Atenció****: D'acord amb la disposició derogatòria única del*[*Reial decret 537/2020, de 22 de maig*](https://www.boe.es/boe/dias/2020/05/23/pdfs/BOE-A-2020-5243.pdf)*, pel qual es prorroga l’estat d’alarma, queda derogada la disposició addicional tercera del Reial decret 463/2020, de 14 de març, relativa a la suspensió de terminis administratius, amb efectes el dia 1 de juny de 2020. Per tant, en termes generals, els terminis administratius d’ACCIÓ es reprendran a partir del dia 1 de juny 2020*.

Actualment a l’apartat [justificacions d’ajuts](http://www.accio.gencat.cat/ca/serveis/convocatories-dajuts/justificacions-dajuts/) de la pàgina Web d’ACCIÓ es troba publicat el següent text:

*Degut a la situació d’emergència sanitària provocada per la COVID-19, el 14 març de 2020 es va declarar l’estat d’alarma mitjançant el Reial Decret* *463/2020. Aquest decret preveia a la seva disposició addicional tercera la suspensió dels terminis administratius per la tramitació dels procediments de les entitats del sector públic, llevat que motivadament es fonamentés i comuniqués als interessats la no suspensió. L’1 de juny de 2020 es van reprendre els terminis administratius suspesos, per aplicació del Reial Decret 537/2020, de 22 de maig. Per tant, aquesta suspensió va tenir una durada de 79 dies naturals.*

*Tots aquells projectes que tenien una data de finalització posterior a l’1 de juny de 2020, de forma automàtica, han vist incrementat en 79 dies el seu període d’execució fixat a la resolució d’atorgament, o resolucions modificatives posteriors. Conseqüentment, tal i com estableixen les bases reguladores, des de la nova data de finalització del projecte es disposa de dos o tres mesos (en funció del que estableixin les bases reguladores) per presentar la justificació de l’ajut.*

*En el cas dels projectes en què el termini es trobava entre el 14 de març de 2020 i l’1 de juny de 2020, per determinar el nou termini post-suspensió s’ha afegit a partir de l’1 de juny (inclòs) els dies de diferència entre el 14 de març (inclòs) i la data de termini que tenia prevista abans de la suspensió dels terminis administratius.*

Línies d’ajut que s’han vist parcialment modificades per pal·liar els efectes de la COVID-19 en les empreses:

* **Iniciatives de Reforç a la Competitivitat**:

[RESOLUCIÓ EMC/1491/2020, de 23 de juny, per la qual es modifiquen la Resolució EMC/2263/2017, d'1 de setembre, la Resolució EMC/1800/2018, de 24 de juliol, i la Resolució EMC/1408/2019, de 22 de maig, per la qual s'aproven les bases reguladores per a la concessió de subvencions a iniciatives de reforç a la competitivitat d'aplicació a les convocatòries dels anys 2017, 2018 i 2019, respectivament](https://portaldogc.gencat.cat/utilsEADOP/PDF/8164/1801524.pdf).

* **Acreditació de Comunitats RIS3CAT i selecció de projectes col·laboratius de recerca, desenvolupament i innovació, emmarcats en la RIS3CAT** **i en el Programa Operatiu FEDER de Catalunya 2014-2020**

[RESOLUCIÓ EMC/1012/2020, d'11 de maig, per la qual es modifica la Resolució EMO/1160/2015, de 29 de maig, modificada per la Resolució EMO/1822/2015, de 29 de juliol, per la Resolució EMC/809/2016, de 29 de març, per la Resolució EMC/2333/2016, de 10 d'octubre, i per la Resolució 1902/2017, de 27 de juliol, per la qual s'aproven les bases reguladores per a l'acreditació de comunitats RIS3CAT i la selecció de projectes col·laboratius de recerca, desenvolupament i innovació, emmarcats en la RIS3CAT i en el Programa Operatiu FEDER de Catalunya 2014-2020 i s'obre la convocatòria per a l'any 2015.](https://portaldogc.gencat.cat/utilsEADOP/PDF/8134/1794506.pdf)

* **Ajut addicional a projectes Tecniospring**

[RESOLUCIÓ EMC/1447/2020, de 18 de juny, per la qual s'aproven les bases reguladores de la línia d'ajuts per dotar de finançament addicional per a la contractació de la persona investigadora contractada pels projectes aprovats d'acord amb les convocatòries de TECNIOspring PLUS dels anys 2017 i 2018 que han estat afectats per les conseqüències de la declaració de l'estat d'alarma per la crisi sanitària de la COVID-19.](https://dogc.gencat.cat/ca/document-del-dogc/?documentId=876122)

* **Flexibilització de projectes Tecniospring 2019 i 2020**

[RESOLUCIÓ EMC/3294/2020, de 14 de desembre, per la qual es modifiquen la Resolució EMC/1917/2019, de 9 de juliol, per la qual s'aproven les bases reguladores de la línia d'ajuts de mobilitat de personal investigador per desenvolupar projectes de recerca aplicada orientats a la transferència tecnològica (Tecniospring INDUSTRY), i la Resolució EMC/1446/2020, de 18 de juny, per la qual s'aproven les bases reguladores de la línia d'ajuts de mobilitat de persones investigadores per desenvolupar projectes de recerca aplicada orientats a la transferència tecnològica (Tecniospring INDUSTRY) d'aplicació a les convocatòries dels anys 2019 i 2020, respectivament.](https://dogc.gencat.cat/ca/document-del-dogc/?documentId=889251)

D’altra banda, l’Agència ha publicat algunes línies d’ajut en base a la Decisió de la Comissió Europea SA 56851 — Marc temporal nacional per a ajuts estatals en forma de subvencions directes, bestretes reemborsables, avantatges fiscals, garanties sobre préstecs i bonificació del tipus d'interès de préstecs per donar suport a l'economia en el context actual del brot de la COVID, adoptada el 2 d'abril de 2020, que va ser modificada el 22 d'octubre de 2020 mitjançant la Decisió SA. 58778 i el 23 de març de 2021 mitjançant la Decisió SA.61875 (2021/N), modificació que autoritza a aplicar el Marc Temporal fins al 31 de desembre de 2021.

Aquestes línies són les següents:

[Ajuts per a la realització de processos de reflexió estratègica i desenvolupament de plans de transformació tecnològica i negoci per a empreses de la cadena de valor de la indústria de l’automoció](http://www.accio.gencat.cat/ca/serveis/convocatories-dajuts/llistat-ajuts/tramits/subvencions-per-a-la-realitzacio-de-processos-de-reflexio-estrategica-i-desenvolupament-de-plans-de-transformacio-tecnologica-i-negoci-per-a-la-cadena-de-valor-de-la-industria-de-lautomocio) (convocatòria 2020)

[Ajuts d'inversions empresarials d'alt impacte per a la cadena de valor de la indústria de l'automoció](http://www.accio.gencat.cat/ca/serveis/convocatories-dajuts/llistat-ajuts/tramits/subvencions-per-a-la-realitzacio-dinversions-empresarials-dalt-impacte-per-a-la-cadena-de-valor-de-la-industria-de-lautomocio) (convocatòria 2021)

[Ajuts als agents de suport a la internacionalització acreditats per ACCIÓ](http://empresa.gencat.cat/ca/tramits/tramits-temes/Acreditacio-dAgents-de-Suport-a-la-Internacionalitzacio) (convocatòries 2020 i 2021)

*Informació actualitzada a 21 de desembre de 2021*